CELEX: 32019D2190
Language: ro
Date: 2019-12-19 00:00:00
Title: Decizia (UE) 2019/2190 a Consiliului European din 19 decembrie 2019 de numire a doi membri ai Comitetului executiv al Băncii Centrale Europene

20.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 330/52
               
            
         DECIZIA (UE) 2019/2190 A CONSILIULUI EUROPEAN
         din 19 decembrie 2019
         de numire a doi membri ai Comitetului executiv al Băncii Centrale Europene
         CONSILIUL EUROPEAN,
         având în vedere Tratatul privind funcționarea Uniunii Europene, în special articolul 283 alineatul (2),
         având în vedere recomandările Consiliului Uniunii Europene (1),
         având în vedere avizele Parlamentului European (2),
         având în vedere avizele Consiliului guvernatorilor Băncii Centrale Europene (3),
         întrucât:
         
                     (1)
                  
                  
                     Dl Benoît COEURÉ a fost numit în calitatea de membru al Comitetului executiv al Băncii Centrale Europene pentru un mandat de opt ani, cu începere de la 1 ianuarie 2012. Mandatul său expiră la 31 decembrie 2019.
                  
               
                     (2)
                  
                  
                     Dna Sabine LAUTENSCHLÄGER a fost numită în calitatea de membru al Comitetului executiv al Băncii Centrale Europene pentru un mandat de opt ani, cu începere de la 27 ianuarie 2014. Prin scrisoarea din 26 septembrie 2019, președintele Băncii Centrale Europene l-a informat pe președintele Consiliului European asupra deciziei dnei Sabine LAUTENSCHLÄGER de a demisiona din poziția sa din cadrul Comitetului executiv al Băncii Centrale Europene, cu începere de la 31 octombrie 2019, înainte de încheierea mandatului acesteia.
                  
               
                     (3)
                  
                  
                     Prin urmare, se impune numirea a doi noi membri ai Comitetului executiv al Băncii Centrale Europene.
                  
               
                     (4)
                  
                  
                     Consiliul European dorește să îi numească pe dl Fabio PANETTA și pe dna Isabel SCHNABEL, care, în opinia sa, întrunesc toate cerințele prevăzute la articolul 283 alineatul (2) din tratat,
                  
               ADOPTĂ PREZENTA DECIZIE:
         
            Articolul 1
            Sunt numiți membri ai Comitetului executiv al Băncii Centrale Europene pentru un mandat de opt ani, cu începere de la 1 ianuarie 2020:
            
                        —
                     
                     
                        dl Fabio PANETTA;
                     
                  
                        —
                     
                     
                        dna Isabel SCHNABEL.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 19 decembrie 2019.
            
               
                  Pentru Consiliul European
               
               
                  Președintele
               
               C. MICHEL
            
         
         
            (1)  JO C 351, 17.10.2019, p. 1; JO C 385, 13.11.2019, p. 1.
         
            (2)  Avize emise la 17 decembrie 2019 (nepublicate încă în Jurnalul Oficial).
         
            (3)  Aviz emis la 23 octombrie 2019 (JO C 373, 5.11.2019, p. 2); aviz emis la 11 decembrie 2019 (nepublicat încă în Jurnalul Oficial).